ORDE do 6 de febreiro de 2007 sobre a aprobación definitiva do Plan Xeral de Ordenación Municipal do Concello de Boimorto (A Coruña).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 28/02/2007

I. Antecendentes.
1. O Concello de Boimorto dispón na actualidade dunhas normas subsidiarias de planeamento muni
cipal, aprobadas definitivamente o 28 de outubro de 1993.
2. Con data do 23 de febreiro de 2004 emitiuse informe previo á aprobación inicial, de acordo co previsto no artigo 85.1º da Lei 9/2002, do 30 de decembro, de ordenación urbanística e protección do medio rural de Galicia, e na orde de delegación de competencias, do 6 de marzo de 2003.
3. O Concello de Boimorto aprobou inicialmente o plan o día 26 de novembro de 2004 e someteuna a información pública mediante anuncios nos xornais La Voz de Galicia (nos días 16 de decembro e 17 de decembro de 2004) e El Correo Gallego (nos días 17 de decembro e 18 de decembro) así como no Diario Oficial de Galicia do 17 de decembro de 2004. Simultaneamente, déuselle audiencia aos concellos de Melide, Vilasantar, Frades, Mesía, Arzúa e Sobrado dos Monxes.
4. Así mesmo consta no expediente administrativo remitido que foron emitidos os seguintes informes de carácter sectorial:
* Da Deputación Provincial da Coruña, o 24-1-2005.
* Do Ministerio de Economía e Facenda, o 10-2-2005.
* Do Ministerio de Industria, Turismo e Comercio, o 16-2-2005.
* Da Consellería de Medio Ambiente, o 22-2-2005.
* Da Dirección Xeral de Obras Públicas desta consellería, o 15-3-2005, favorablemente pero condicionada á emenda dunha serie de aspectos.
* Da Consellería de Cultura, Comunicación Social e Turismo, o 4-7-2005.
* De Augas de Galicia, o 9-8-2005.
5. Constan no expediente os informes emitidos para os efectos previstos no artigo 85.4º da Lei 9/2002: informe da secretaria municipal e do arquitecto municipal, do 22-7-2005.
6. O plan xeral foi aprobado provisionalmente polo concello en sesión do Pleno de 4-8-2005.
7. Por orde da Consellería de Política Territorial, Obras Públicas e Transporte do 3-2-2006 sobre aprobación definitiva do Plan Xeral de Ordenación Municipal do Concello de Boimorto (A Coruña) acordouse, de conformidade co punto 5 b) do artigo 85 da Lei 9/2002, non outorgar a aprobación definitiva entrementres non se realizasen as modificacións necesarias para corrixir as deficiencias que a propia orde establecía.
8. O Concello de Boimorto, baseándose no establecido no artigo 85.6º da Lei 9/2002, someteu o Plan Xeral de Ordenación Municipal a nova información pública mediante anuncios nos xornais La Voz de Galicia (o día 26 xuño) e El Correo Gallego
(o día 27 de xuño), así como no DOG do 27 de xuño de 2006.
9. A Deputación Provincial da Coruña emite informe favorable o 2-8-2006.
10. As modificacións introducidas no plan xeral foron aprobadas polo concello en sesión do Pleno do 4-8-2006.
11. A Dirección Xeral de Desenvolvemento Sostible (Consellería de Medio Ambiente e Desenvolvemento Sostible) declara, mediante Resolución do 7 de novembro de 2006, a inviabilidade do sometemento do Plan Xeral de Ordenación Municipal do Concello de Boimorto aos trámites previstos no artigo 7 da Lei 9/2006, sobre avaliación dos efectos de determinados plans e programas no ambiente.
12. Finalmente, a documentación que integra o plan que o Concello eleva para a súa aprobación definitiva está elaborada polo equipo redactor, Cerne Ingeniería, S.A., datada en maio de 2006 e identificada con dilixencias da aprobación polo Pleno o 4-8-2006.
II. Fundamentos.
1. De conformidade co disposto no artigo 89.1º da Lei 9/2002, do 30 de decembro, de ordenación urbanística e protección do medio rural de Galicia, correspóndelle á conselleira de Política Territorial, Obras Públicas e Transportes resolver sobre a aprobación definitiva do Plan Xeral de Ordenación Municipal.
2. Segundo o disposto nos artigos 85.7º e 227 da Lei 9/2002, para resolver sobre a aprobación definitiva, a consellería competente en materia de urbanismo e ordenación do territorio debe analizar os seguintes aspectos:
a) A integridade e suficiencia dos documentos que integran o plan.
b) A conformidade do plan coa lexislación urbanística vixente e a adecuación das súas determinacións á protección do medio rural.
c) A incidencia do plan sobre as materias de competencia autonómica e sobre as políticas autonómicas de desenvolvemento sostible e a articulación das infraestruturas de carácter local cos elementos vertebradores do territorio de alcance supramunicipal.
3. A Dirección Xeral de Urbanismo elevou o 5-2-2007 un informe-proposta no que se analiza o contido do plan xeral, considerando cumprimentadas todas aquelas correccións precisas de acordo coa Orde do 3 de febreiro de 2006.
III. Resolución.
En virtude de todo o anterior, de conformidade co disposto no artigo 85.5º a) da Lei 9/2002, do 30 de decembro, de ordenación urbanística e protección do medio rural de Galicia,
RESOLVO:
Primeiro.-Outorgarlle a aprobación definitiva ao Plan Xeral de Ordenación Municipal do Concello de Boimorto.
Segundo.-Notifíqueselle esta orde ao concello e publíquese no Diario Oficial de Galicia.
De conformidade co disposto polos artigos 92 da Lei 9/2002, e 70 da Lei 7/1985 do 2 de abril, reguladora das bases de réxime local, o Concello deberá publicar no BOP a normativa e ordenanzas do Plan Xeral de Ordenación Municipal aprobado definitivamente.
Contra esta orde, que lle pon fin á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de febreiro de 2007.
María José Caride Estévez
Conselleira de Política Territorial,
Obras Públicas e Transportes